
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 139 

22 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός των ορίων αιγιαλού στη θέση «ΠΥΡ¬ 


ΓΟΣ» Ροβιών, Δήμου Ελυμνίων, Ν. Εύβοιας. 1 

Κήρυξη ως αναδασωτέας δασικής έκτασης, στη θέση 
«Πάσπαρη ή Ασπρόγας» περιφέρειας Μητάτων, 
Δήμου Κυθήρων, εμβαδού 16.510 τ.μ., της Νομαρ¬ 
χίας Πειραιά. 2 

Κήρυξη αναδασωτέας έκτασης εμβαδού 5012,78 τ.μ. 
στη θέση «Ασβεσταριά» περιοχής Δημ. Δ/τος Αγ. 
Νικολάου του Δήμου Σιθωνίας Ν. Χαλκιδικής. 3 


ΑΠΟΦΑΣΕΙ Σ 

Αριθ. 1005842/480/Β0010 (1) 

Επανακαθορισμός των ορίων αιγιαλού στη θέση «ΠΥΡ¬ 
ΓΟΣ» Ροβιών, Δήμου Ελυμνίων, Ν. Ευβοίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001 (ΦΕΚ 285 τ.Α719.12.2001) περί αιγιαλού και 
παραλίας, σύμφωνα με τις οποίες οι εκκρεμείς υποθέσεις 
που αφορούν τον καθορισμό αιγιαλού και παραλίας εξα¬ 
κολουθούν να διέπονται από τις ισχύουσες μέχρι την έ¬ 
ναρξη ισχύος του νόμου αυτού διατάξεις. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξειςτου Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259/τ.Α'), ό¬ 
πως τροποποιήθηκε και ισχύει. 

4. Τις διατάξεις του άρθρου 19 παρ. 5 του Ν. 2344/95, 
του άρθρου 52 παρ. 6 του Ν. 2218/94, του άρθρου 4 παρ. 
7 του Ν. 2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί σε Νο¬ 
μάρχες, ανήκουν στον Περ/κά Δ/ντή, σε συνδυασμό με 
αυτές του άρθρου Μπαρ. 2του Ν. 2399/96, με τις οποίες 
προβλέπεται η κατάργηση των θέσεων των Περιφερεια¬ 
κών Δ/ντών, οι αρμοδιάτητεςπλέοντου οποίου περιήλθαν 


στον Γενικό Γραμματέατης Περιφέρειας και ασκούνται α¬ 
πό τον Αναπληρωτή Περιφερειακό Διευθυντή. 

5. Τις διατάξεις των παρ. 2 και 6 του άρθρου 1 του Ν. 
2503/97 Διοίκηση, Οργάνωση, Στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ 107/τ.Α.), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

6. Το 28979/31.7.97 έγγραφο της Δ/νσης Διοίκησης του 
Υπ. Εσωτερικών Δημ. Διοίκησης & Αποκέντρωσης, σύμ¬ 
φωνα με το οποίο οι αρμοδιότητες του Γ εν. Γ ραμματέα 
της Περιφέρειας σε θέματα Υπηρεσιών του Υπ. Οικονομι¬ 
κών μεταφέρονται από 1.9.97 στον Υπουργό Οικονομι¬ 
κών. 

7. Την 1100383/1330/Α0006/31.10.2001 (ΦΕΚ 1485/τ.Β7 
31.10.2001 κοινή απόφαση του Πρωθυπουργού και του Υ¬ 
πουργού Οικονομικών «περί ανάθεσης αρμοδιοτήτωντου 
Υπουργού Οικονομικών στους Υφυπουργούς». 

8. Την 1115093/1378/Α0006/17.12.2001 (ΦΕΚ 1720/ 
τ.Β721.12.2001) απόφαση του Υφυπουργού Οικονομικών 
«περί μεταβίβασης αρμοδιοτήτων στο Γ ενικό Γ ραμματέα, 
στους Γενικούς Δ/ντές του Υπουργείου Οικονομικών 
κ.λ.π.». 

9. Τις διατάξειςτου άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη¬ 
ψ ίας». 

10. Την 1078204/927/0006Α/6.8.92 κοινή υπουργική α¬ 
πόφαση των Υπουργών Προεδρίας και Οικονομικών, με 
την οποία διατηρείται σε ισχύ η Επιτροπή καθορισμού ο¬ 
ρίων αιγιαλών και θέσεων αμμοληψίας. 

11. Τις διατάξεις των άρθρων 1 μέχρι και 7 του Α. Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: 

α) του Ν.Δ. 439/70, 

β) του άρθρου 13 του Ν. 1078/1980 και 

γ) του άρθρου 23 του Ν. 1337/1983. 

12. Τις διατάξειςτου άρθρου 20 του Ν. 719/77 «περίτου 
τρόπου σύνταξης τυπογραφικών, υψομετρικών διαγραμ¬ 
μάτων απά ιδιώτες μηχανικούς κ.λ.π.». 

13. Την από 13.12.2001 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού των ο- 
ρίωντου αιγιαλού-παραλίας και θέσεων αμμοληψίας, που 
επανακαθόρισε τα όρια του αιγιαλού στη θέση «Πύργος» 
Ροβιών, Δήμου Ελυμνίων, Ν. Εύβοιας. 

14. Το από Απρίλιο 2000, με κλίμακα 1:500 τοπογραφι- 
κό διάγραμμα του πολιτικού μηχανικού Κων/νου X. Πά¬ 
τρα, σε μια (1) πινακίδα, που ελέγχθηκε για την ακρίβεια 
της αποτύπωσης στις 18.7.2000 από τον Κ. Γκίνη, μηχανι¬ 
κό της Δ.Τ.Υ. Ν .Α. Ε. και θεωρήθηκε την ίδια ημερομηνία α¬ 
πό τον Νίκο Κασιώνη, Προϊστάμενο της Τ.Λ.Υ. της Δ/νσης 
Τ.Υ. Νομ/κής Αυτ/σης Εύβοιας, όπως ορίζουν οι διατάξεις 
του άρθρου 20 του Ν. 719/77 και συνοδεύει την έκθεση 
της προαναφερόμενης Επιτροπής. 

15. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στα Φ.544.5/499/01/Σχ.838/ 
4.7.2001 και Φ.544.5/784/01/Σχ.1260/15.102001 έγγρα¬ 
φά του, αποφασίζουμε: 

1. Επικυρώνουμε την από 13.12.2001 έκθεση της κατά 
το άρθρο 100 του Π .Δ. 284/88 αρμάδιας Επιτροπής καθο¬ 
ρισμού των ορίων αιγιαλού και παραλίας και θέσεων αμ¬ 
μοληψίας «περί καθορισμού των ορίων αιγιαλού στη θέση 
«Πύργος», Ροβιών, Δήμου Ελυμνίων, Ν. Ευβοίας», καθώς 
και το από Απρίλιο 2000 τοπογραφικό -υψομετρικό διά¬ 
γραμμα, που τη συνοδεύει, το οποίο συντάχθηκε απάτον 
πολιτικά μηχανικό Κων/νο X. Πάτρα σε μια (1) πινακίδα, με 
κλίμακα 1:500, που ελέγχθηκε για την ακρίβεια της απο¬ 
τύπωσης απάτον Κων/νο Γκίνη, μηχανικά της Δ.Τ.Υ.Ν.Α.Ε. 
στις 18.7.2000 και θεωρήθηκε την ίδια ημερομηνία, απά 
τον Νίκο Κασιώνη, Προϊστάμενο του Τ.Α.Υ. της Δ/νσης 
Τ.Υ. Νομ. Αυτ/σης Εύβοιας, όπως ορίζουν οι διατάξεις του 
άρθρου 20 του Ν. 719/77. 

2. Στο παραπάνω τοπογραφικά διάγραμμα επανακαθο¬ 
ρίσθηκαν απά την αρμόδια Επιτροπή, όπως πιο πάνω α- 
ναφέρεται: 

- τα όρια του αιγιαλού με κόκκινη συνεχή πολυγωνική 
γραμμή με στοιχεία 1,2,3,4, της οποίας οι κορυφές εξα¬ 
σφαλίζονται με συντεταγμένες του κρατικού τριγωνομε¬ 
τρικού δικτύου. 

3. Δεν καθορίσθηκε οριογραμμή παραλίας, γιατί εξυπη¬ 
ρετούνται οι σκοποί του άρθρου 7 παρ.1 του Α.Ν. 
2344/40. 

4. Την εν μέρει ακύρωση της 6377/29.4.82 (ΦΕΚ 43/ 
τ.Δ731.8.82) απόφασης Νομάρχη Εύβοιας και μάνο ως 
προς το τμήμα που επανακαθορίζεται με την παρούσα (α¬ 
πό κορυφή 4 έως 5). 

5. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Ε¬ 
φημερίδα της Κυβερνήσεως. 

Αθήνα, 4 Φεβρουάριου 2002 
Με εντολή Υπουργού 

Ο Γ εν. Δ/ντής Δημόσιας Περ. & Εθν. Κληρ/των 
ΣΠΥΡΟΣ I. ΣΤΑΘΗΣ 


ΕΚΘΕΣΗ 

ΕΠΙΤΡΘΠΗΣ ΚΑΘΘΡΙΣΜΘΥ ΘΡΙΩΝ 
ΑΙΓΙΑΑΟΥ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

Γιατονεπανακαθορισμότωνορίωντου αιγιαλού στη θέ¬ 
ση «ΠΥΡΓΟΣ ΡΟΒΙΩΝ», Δήμου Ελυμνίων, Ν. Ευβοίας. 

Στις Ροβιές σήμερα 13.12.2001, ημέρα Πέμπτη, οι υπο- 
γραφόμενοι: 


1. Παγωνέτα Θραβάλου, εφοριακός ΠΕ/Α, Προίσταμέ- 
νης Κτηματικής Υπηρεσίας Εύβοιας, σαν Πρόεδρος, 

2. Αθηνά Μπούρικα, τοπ/φος μηχ/κός ΠΕ/Α, υπάλληλος 
της Κτηματικής Υπηρεσίας σαν μέλος. 

3. Δημήτριος Κρυονερίτης, πλωτάρχης Λ.Σ. , Λιμενάρ¬ 
χης Αιδηψού , σαν μέλος, που αποτελούμε την Επιτροπή 
καθορισμού ορίων αιγιαλού - παραλίας και θέσεων αμμο¬ 
ληψίας, η σύνθεση της οποίας καθορίστηκε βάσει των 
διατάξεων των άρθρων 89, 100,153 του Π.Δ. 284/88 «πε¬ 
ρί Οργανισμού Υπουργείου Οικονομικών» και με την 
718/8.3.2000 απάφαση του Προϊσταμένου της Οικ. Επιθε¬ 
ώρησης Στερεάς Ελλάδος του Υπουργείου Οικονομικών, 
που συγκλήθηκε με τη Φ121/2007/7.12.2001 πράσκληση 
του Προέδρου της, μεταβήκαμε επί τάπου στην περιοχή 
που προαναφέραμε την 13.12.2001 

Αφού λάβαμε υπάψη 

1. Την από 8.6.2000 αίτηση του Ιωάννη Γεωργίου, δια 
της οποίας ζητείται ο επανακαθορισμάς των ορίων αιγια- 
λού - παραλίας στη πιο πάνω περιοχή, λόγω εμφιλοχώρη- 
σης σφάλματος καθώς και το 4623/Φ.αιγ./18.7.2000 έγ¬ 
γραφο της Δ.Τ.Υ.Ν.Α.Ε. με το οποίο διαβιβάστηκαν ελεγ¬ 
μένα και θεωρημένα διαγ/τα. 

2. Το από Απρίλιο 2000, με κλίμακα 1:500 τοπογραφικό 
διάγραμμα του πολιτικού μηχανικού Κων/νου Χρ. Πάτρα, 
σε μία (1) πινακίδα, που ελέγχθηκε για την ακρίβεια της α¬ 
ποτύπωσης την 18.7.2000 και θεωρήθηκε την ίδια ημερο¬ 
μηνία απά τον Ν. Κασιώνη, Προϊστάμενο του ΤΑΥ της 
Δ/νσης Τ.Υ. Νομ/κής Αυτ/σης Εύβοιας, άπωςορίζειτο άρ¬ 
θρο 20 του Ν. 719/77. 

3. Τις διατάξεις του Α.Ν. 2344/40, όπως αυτός τροπο¬ 
ποιήθηκε, συμπληρώθηκε και ισχύει καθώς κοίτην σχετι¬ 
κή Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη 
για το πλάτος της βρεχάμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (πεδινή 
με ομαλή κλίση εδάφους). 

β) Κατάσταση της ακτής (αμμοχαλικώδης). 

γ) Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνάτηταπνεόντων ανέμων, ύψος κύματος κ.λ.π.) 

5. Την 6377/29.4.82 (ΦΕΚ 431/τ.Δ731.8.82) απόφαση 
Νομάρχη Εύβοιας, η οποία εκδάθηκε σε αντικατάστασή 
της με 600/26.1.82 απόφασης, λόγω μη εγκαίρου δημο¬ 
σίευσής της στην Εφημερίδα της Κυβερνήσεως και αφο¬ 
ρά τον καθάρισμά του χειμερίου κύματος επί ιδιοκτησίας 
Αλεξ. και Αννας Παπαδοπούλου στη θέση «Πύργος Ρο¬ 
βιών» Εύβοιας, τμήμα του οποίου επανακαθορίζεται με 
την παρούσα. 

6. Την 1029558/2694/Β0010/26.3.99 (ΦΕΚ 252/τ.Δ7 
19.4.99) απάφαση Υπ. Οικονομικών «περί επανακαθορι¬ 
σμού ορίων αιγιαλού-παραλίας στη θέση Πύργος Ροβιών, 
Ν. Ευβοίας», που αποτελεί επανακαθορισμάτου προανα- 
φερόμενου στην προς Α. περιοχή του παράντος και ο ο¬ 
ποίος επικυρώθηκε μετά την 544.5/421/97/ 844/3.7.97 
σύμφωνη γνώμη του ΓΕΝ. 

7. Την απά έτους 1936 διανομή Υπ. Γεωργίας με την ο¬ 
ποία παραχωρήθηκαν στον συνοικισμό Ροβιών οικόπεδα 
για αποκατάσταση γηγενών. 

8. Την με 82/1970 γνωμοδότηση Ν. Σ. Κ. περί επανακα¬ 
θορισμού των ορίων του αιγιαλού όταν έχει εμφιλοχωρή- 
σει σφάλμα, γεγονός που συντρέχει στην προκειμένη πε¬ 
ρίπτωση έμπροσθεν της ιδιοκτησίας I. Γεωργίου, δεδομέ¬ 
νου ότι από σύγκριση των διαγ/τωντης διανομής και της 
υφιστάμενης κατάστασης δεν παρατηρείται κάποια μετα¬ 
βολή της ακτογραμμής απά το χρόνο παραχώρησης από 
το Δημόσιο έως σήμερα, προκειμένου ιδιοκτησίες που 
παραχωρήθηκαν να περιέλθουν πάλι στην κοινάχρηστη 
περιουσία του Δημοσίου, αφού θεωρούμε άτι λάγω του 
προσανατολισμού της περιοχής δεν αναμένεται μεγάλο 
ύψος κύματος και ως εκ τούτου η μέγιστη ανάβαση του 
χειμερίου κύματος δεν μπορεί να υπερβαίνει το πλάτος 
της αμμοχαλικώδους ακτής. 

9. Τις διατάξεις της παρ. 1 του αρθ. 5 (άπως αντικατα- 
στάθηκε με την παρ. 5 του αρθ. 23 του Ν. 1337/83) και 
παρ. 1 του αρθ. 7 του Α.Ν. 2344/40, καθώς και τη νεώτερη 
571/2000 γνωμοδότηση του Ν.Σ.Κ., που έγινε αποδεκτή 
από τον Υφυπουργό Οικονομικών, και συνεκτιμώντας τα 
δεδομένατης περιοχής ότι πρόκειται για οικισμό με εγκε- 
κριμμένο σχέδιο στο εξεταζόμενο τμήμα, όπου έχουν εκ- 
δοθεί οι 143/79 και 1854/81 οικοδομικές άδειες απά το 
Γραφείο Π.Ε. της Δ.Τ.Υ. και η εξυπηρέτηση της επικοινω¬ 
νίας ξηράς - θαλάσσης και τανάπαλιν εξασφαλίζεται από 
τους κάθετους προς την ακτή δράμους και από την κοινό¬ 
χρηστη κοινοτική έκταση που συνορεύει με το εγκ/νο σχέ¬ 
διο, θεωρούμε ότι δε συντρέχει λόγος δημιουργίας πα¬ 
ραλίας. 

10. Την από 15.2.2001 προγενέστερη Έκθεση της κατά 
νόμο Επιτροπής καθορισμού ορίων αιγιαλού-παραλίας. 

11. Τη Φ.544.5/499/01/4.7.2001 και Φ.544.5/784/01/ 


15.10.2001 διορθωτική αυτής, γνωμοδότηση ΓΕΝ επί της 
παραπάνω Έκθεσης, με την οποία προτείνεται αύξηση 
του εύρους του αιγιαλού στο τμήμα μεταξύ των κορυφών 
1-4, επειδή όπως προκύπτει από παρατηρήσεις Α/Φ φω- 
τοληψίας έτους 1945 και λαμβανομένης υπόψη της προ 
της κατασκευής των έργων (τοιχείο) καταστάσεως, όπως 
προβλέπεται από την 66/68 εγκύκλιο Υπ. Οικονομικών, το 
εύρος του αιγιαλού που προτείνεται με την παραπάνω 
Έκθεση στο συγκεκριμένο τμήμα είναι μικρό, άποψη που 
υιοθετεί η παρούσα Επιτροπή, τροποποιώντας τη χάραξη 
της οριογραμμής αιγιαλού, σύμφωνα με την υπόδειξη του 
ΓΕΝ. 

Ύστερα από τα παραπάνω η Επιτροπή αποφασίζε: 

1. Επανακαθορίζει επί του παραπάνω τοπογραφικού 
διαγράμματος: 

Την οριογραμμή του αιγιαλού με κόκκινη συνεχή πολυ¬ 
γωνική γραμμή 1,2,3,4 της οποίας οι κορυφές εξασφαλί¬ 
ζονται με συντεταγμένες από το κρατικό τριγωνομετρικό 
δίκτυο. 

2. Δεν καθορίζει οριογραμμή παραλίας, γιατί εξυπηρε¬ 
τούνται οι σκοποίτου άρθρ. 7 παρ. 1 του Α. Ν. 2344/40. 

3. Αποφαίνεται ότι δεν υπάρχει παλαιός αιγιαλός. 

4. Την εν μέρει ακύρωση της 6377/29.4.1982 (ΦΕΚ 
431/τ.Δ731.8.82) απόφασης Νομάρχη Εύβοιας και μόνο 
ωςπροςτοτμήμαπου επανακαθορίζεται μετηνπαρούσα 
(από κορυφή 4 έως 5). 

Η Επιτροπή 

ΠΑΓΩΝΕΤΑΘΡΑΒΑΛΟΥ ΑΘΗΝΑ ΜΠΟΥΡΙΚΑ 
ΔΗΜ. ΚΡΥΟΝΕΡΙΤΗΣ 

Αριθ. 200 ( 2 ) 

Κήρυξη ως αναδασωτέας δασικής έκτασης, στη θέση 
«Πάσπαρη ή Ασπρόγας» περιφέρειας Μητάτων, Δή¬ 
μου Κυθήρων, εμβαδού 16.510 τ.μ., της Νομαρχίας 
Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188 - 205 του Ν.Λ. 86/69 «περί Δασικού 
Κωδικός» και των άρθρων 37-44 Ν. 998/79. 

γ) Του Ν. 3200/1955 «περί διοικητικής αποκεντρώσεως» 
σε συνδυασμό με τις διατάξεις χου Ν.Δ. 532/1970 «περί 
συμπληρώσεως των διατάξεων διοικητικής απάκεντρώ- 
σεως» σε συνδυασμό και του 709/1970 Β. Δ/τος που εκ- 
δόθηκε σε τέλεση αυτού. 

δ) Του άρθρου 4 παρ. 6 του Ν. 2240/94 ΦΕΚ 153 Α και 
του άρθρου 14 του Ν. 2399/96 ΦΕΚ 90 Α. 

2. Τις εξής διαταγές του Υπουργείου Γεωργίας: 

α) 160417/1180/9.7.80, 

β) 182447/3049/24.9.80, 

γ) 141823/24.2.83, 

δ) 80300/4928/5.8.91. 

3. Την 86/7.9.1997 απόφαση του Γεν. Γραμματέα Περ. 
Αττικής. 

4. Την πρόταση που υποβλήθηκε με την 5514π.ε./ 
14.1.2002 αναφορά του αρμοδίου Δασαρχείου Πειραιά 
σχετικά με την κήρυξη ως αναδασωτέας της κατωτέρω 
δασικής έκτασης ιδιοκτησίας της εγχωρίου περιουσίας 
Κυθήρων-Αντικυθήρων, εμβαδού δεκαέξι χιλιάδων και 
πεντακοσίων δέκα τετραγωνικών μέτρων (16.510 τ.μ.) 
που διαπιστώθηκε ότι καταστράφηκε από παράνομη εκ- 


χέρσωση κατά το χρονικό διάστημα Φεβρουάριου - Μαρ¬ 
τίου του 1999, στη θέση «Πάσπαρη ή Ασπρόγας» περιφέ¬ 
ρειας Μητάτων, Δήμου Κυθήρων, από τον Καστρίσιο Αν- 
δρέατου Θεοδώρου. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε 
από παράνομη εκχέρσωση και η οποία θα αποκατασταθεί 
με φυσική αναγέννηση ή με πρόγραμμα τεχνητής αναδά¬ 
σωσης, μέσα σε τρία χρόνια, που θα καταρτίσει το αρμό¬ 
διο Δασαρχείο και δεν υπάρχει φιλοδασική επιτροπή για 
να γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που 
καταστράφηκε σπό παράνομη εκχέρσωση, δασική έκτα¬ 
ση εμβαδού δεκαέξι χιλιάδων και πεντακοσίων δέκα τε¬ 
τραγωνικών μέτρων (16.510τ.μ.). 

Η έκταση αυτή, που βρίσκεται στην θέση «Πάσπαρη» 
περιφέρειας Μητάτων, Δήμου Κυθήρων, Νήσου Κυθή¬ 
ρων, του Νομού Πειραιά καλυπτόταν από δασική βλάστη¬ 
ση: αειφύλλων πλατύφυλλων (ασπαλάθους σχοίνα και α- 
χινοπόδι). 

Στο σχετικό Τοπ. Διάγραμμα με κλίμακα 1.500 το οποίο 
αποτελεί αναπόσπαστο μέρος της απόφασης αυτής, η εν 
λόγω έκταση φαίνεται μετά στοιχεία Θ', Γ, Κ', Λ', Μ', Ν', Ξ', 
Ο', β,, Ω, Ψ, Φ, γ, Τ, Σ, Ρ, Π, Ξ, Μ, ΛI, Θ', και με όρια: 

Ανατολικά: Με δασική και αγροτική έκταση. 

Δυτικά: Με αγροτική έκταση. 

Βόρεια: Με δασική έκταση . 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Φεβρουαρίου 2002 

Ο Γ ενικός Γ ραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

Αριθ. 427 (3) 

Κήρυξη αναδασωτέας έκτασης εμβαδού 5012,78τ.μ. στη 
θέση «Ασβεσταριά» περιοχής Δημ. Δ/τος Αγ. Νικολά¬ 
ου του Δήμου Σιθωνίας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις Διατάξεις του Ν. 998/79 «Περί Προστασίας Δασών 
κ.λ.π.» και ειδικότερα 

I. Του άρθρου 41 παρ. 1. 

II. Του άρθρου 38. 

3. Τις Διαταγές του Υπουργείου Γεωργίας: 

I. 160417/1180/8.7.70. 

II. 182447/3049/24.9.80. 

4. Την με αριθμό 433/29.1.2002 Πρόταση του Δασαρ¬ 
χείου Πολυγύρου. 

5. Τις Διατάξεις του άρθρου 1 παρ. 2 του Ν. 2503/97 
«Μεταβίβαση αρμοδιοτήτων στον Γ ενικό Γ ραμματέα Πε¬ 
ριφέρειας». 

6. Την με αριθμό 5631/11.8.2000 (ΦΕΚ 1339/Β/2000) α¬ 
πόφαση Γενικού Γραμματέα Περιφέρειας Κεντρικής Μα¬ 


κεδονίας «Κατανομή αρμοδιοτήτων στους προϊσταμέ¬ 
νους των Δασικών Υπηρεσιών, αποφασίζουμε: 

Κηρύσσουμε αναδασωτέα έκταση εμβαδού πέντε χιλιά¬ 
δων δώδεκα και εβδομήντα οκτώ {5012,78)τ.μ, στην θέση 
«Ασβεσταριά» περιοχής Δημ. Δ/τος Αγ. Νικολάου του Δή¬ 
μου Σιθωνίας Ν. Χαλκιδικής με σκοπό την προστασία και 
την αναδάσωση με φυσική αναγέννηση της έκτασης που 
εκχερσώθηκε παράνομα μετά το έτος 1960. 

Η έκταση αυτή προσδιορίζεται από τα στοιχεία Α-Β-Γ-Δ- 
Ε-Ζ-Α είναι εμβαδού 5012,78 τ.μ. και συνορεύει: 

Βόρεια: Με Δημόσια δασική έκταση. 

Νότια: Με Δημόσια δασική έκταση. 

Ανατολικά: Με Δημόσια δασική έκταση. 

Δυτικά: Με Δημόσια δασική έκταση 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 31 Ιανουαρίου 2002 

Με εντολή Γ ενικού Γ ραμματέα Περιφέρειας 
Ο Δ/ντής Δασών Ν. Χαλκ/κής 
ΓΕΩΡΓΙΟΣ ΓΚΙΟΥΜΟΥΣΙΔΗΣ 

δασική έκταση εμβαδού 5012,78τ.μ. 

Δασική θέση: «Ασβεσταρια» ,, βθΜίΚΟ ΓγΠ0Γρ,ί,φ(;ί0““^— 

Γεωγρ. Μήκος: 23° 48'20" ι Πα τεχνΐκούε Λονσκς στο οχεόιάνραμμα | 

Γεωγρ. Πλάτος: 40° 16'45" | εγιυε σμίκρυνση κοτσ ηοοοστό % I 

ΥΠΟΜΝΗΜΑ 

'«ΒΤ««ί»ι Δασική έκταση που εκχερσώθηκε παράνομα 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




































